CELEX: 32021D0701(01)
Language: bg
Date: 2021-05-18 00:00:00
Title: Решение на Органа за европейските политически партии и европейските политически фондации от 18 май 2021 година за приемане на правила относно прилагането на Регламент (ЕС) 2018/1725 на Европейския парламент и на Съвета относно защитата на физическите лица във връзка с обработването на лични данни от институциите, органите, службите и агенциите на Съюза и относно свободното движение на такива данни и за отмяна на Регламент (ЕО) № 45/2001 и Решение № 1247/2002/ЕО, във връзка с ограничението на определени права на субектите на данни в съответствие с член 25 от посочения регламент 2021/C 257 I/01

1.7.2021   
               
               
                  BG
               
               
                  Официален вестник на Европейския съюз
               
               
                  CI 257/1
               
            
         Решение на Органа за европейските политически партии и европейските политически фондации
         от 18 май 2021 година
         за приемане на правила относно прилагането на Регламент (ЕС) 2018/1725 на Европейския парламент и на Съвета относно защитата на физическите лица във връзка с обработването на лични данни от институциите, органите, службите и агенциите на Съюза и относно свободното движение на такива данни и за отмяна на Регламент (ЕО) № 45/2001 и Решение № 1247/2002/ЕО, във връзка с ограничението на определени права на субектите на данни в съответствие с член 25 от посочения регламент
         (2021/C 257 I/01)
         ОРГАНЪТ ЗА ЕВРОПЕЙСКИТЕ ПОЛИТИЧЕСКИ ПАРТИИ И ЕВРОПЕЙСКИТЕ ПОЛИТИЧЕСКИ ФОНДАЦИИ,
         като взе предвид Договора за функционирането на Европейския съюз, и по-специално член 16 от него,
         като взе предвид Регламент (ЕС) 2018/1725 на Европейския парламент и на Съвета (1), и по-специално член 25 и член 45, параграф 3 от него,
         като взе предвид становището на Европейския надзорен орган по защита на данните от 28 април 2021 г., с когото беше проведена консултация съгласно член 41, параграф 2 от Регламент (ЕС) 2018/1725 относно настоящото решение,
         като има предвид, че:
         
                     (1)
                  
                  
                     Целта на правилата за прилагане относно Регламент (ЕС) 2018/1725 („правила за прилагане“) е да се определят условията, при които на Органа се разрешава да ограничи прилагането на членове 14 – 21, 35 и 36 от Регламент (ЕС) 2018/1725, както и на член 4 от него, доколкото разпоредбите му съответстват на правата и задълженията, предвидени в членове 14 – 21 от посочения регламент, в съответствие с член 25 от него.
                  
               
                     (2)
                  
                  
                     В тази рамка, когато прилага ограниченията съгласно глава II от настоящото решение, Органът е длъжен да зачита основните права на засегнатите субекти на данни, както е предвидено в член 8, параграф 1 от Хартата на основните права на Европейския съюз, в член 16, параграф 1 от Договора за функционирането на Европейския съюз и в Регламент (ЕС) 2018/1725.
                  
               
                     (3)
                  
                  
                     За тази цел, преди да приложи конкретни ограничения, Органът трябва да извършва оценка отделно за всеки случай на необходимостта и пропорционалността на съответните ограничения, като отчита рисковете за правата и свободите на субектите на данни.
                  
               
                     (4)
                  
                  
                     В член 25, параграф 5 от Регламент (ЕС) 2018/1725 се предвижда, че вътрешните правила относно ограниченията по член 25 от посочения регламент се приемат на най-високото равнище на управление на институциите на Съюза и се публикуват в Официален вестник на Европейския съюз,
                  
               ПРИЕ НАСТОЯЩОТО РЕШЕНИЕ:
         ГЛАВА I
         
            ОБЩИ РАЗПОРЕДБИ
         
         
            Член 1
            Цел
            С настоящото решение се установяват вътрешни правила, съгласно които Органът за европейските политически партии и европейските политически фондации („Органът“) може да прилага изключения, дерогации или ограничения по отношение на правата на субектите на данни в съответствие с член 25 от Регламент (ЕС) 2018/1725.
         
         
            Член 2
            Администратор
            
               1.   Органът определя целите и средствата за обработването на лични данни и следователно действа като администратор по отношение на тези данни по смисъла на член 3, параграф 8 от Регламент (ЕС) 2018/1725 и съгласно посоченото в член 25, параграф 2, буква д) от посочения регламент.
            
            
               2.   Когато Органът и поне още един друг субект, включително институции и органи на Съюза, определят целите и средствата на дадена операция по обработване, компетентните участници се считат за съвместни администратори по смисъла на член 28, параграф 1 от Регламент (ЕС) 2018/1725.
            
            
               3.   Администраторът има отговорността да гарантира, че операциите по обработване се изпълняват в съответствие с Регламент (ЕС) 2018/1725, и трябва да бъде в състояние да докаже спазването на посочения регламент.
               По-конкретно, администраторът отговаря за:
               
                           a)
                        
                        
                           прилагане на подходящи технически и организационни мерки с оглед на прилагането на принципите на защита на данните на етапа на проектирането и по подразбиране,
                        
                     
                           б)
                        
                        
                           предоставяне на подчинените му служители на подходящи указания, за да се гарантира, че процесът е законен, справедлив, прозрачен и поверителен, и осигуряване на подходящо равнище на сигурност с оглед на рисковете, с които е свързано обработването,
                        
                     
                           в)
                        
                        
                           сътрудничество с длъжностното лице по защита на данните и с Европейския надзорен орган по защита на данните при изпълнението на съответните му задължения, и по-специално чрез изпращане на информация до тях в отговор на техни искания;
                        
                     
                           г)
                        
                        
                           своевременно информиране и включване на длъжностното лице по защита на данните, по-конкретно в проекти, свързани с нови операции по обработване на данни, или съществени изменения в съществуващи операции.
                        
                     
         
         ГЛАВА II
         
            ИЗКЛЮЧЕНИЯ, ДЕРОГАЦИИ И ОГРАНИЧЕНИЯ НА ПРАВАТА НА СУБЕКТИТЕ НА ДАННИ
         
         
            РАЗДЕЛ 1
         
         
            
               Изключения и дерогации
            
         
         
            Член 3
            Изключения
            
               1.   Преди да приложи ограничение съгласно раздел 2 от настоящата глава, администраторът преценява дали е приложимо някое от изключенията, посочени в Регламент (ЕС) 2018/1725, и по-специално изключенията съгласно член 15, параграф 4, член 16, параграф 5, член 19, параграф 3 и член 35, параграф 3 от посочения регламент.
            
            
               2.   За обработване за целите на архивирането в обществен интерес, както и за обработване за научни или исторически изследвания или за статистически цели, администраторът преценява дали се прилагат изключенията съгласно член 16, параграф 5, буква б) и член 19, параграф 3, буква г) от Регламент (ЕС) 2018/1725.
            
         
         
            Член 4
            Дерогации
            
               1.   За обработване за целите на архивирането в обществен интерес администраторът може да прилага дерогации в съответствие с член 25, параграф 4 от Регламент (ЕС) 2018/1725. За тази цел администраторът може да приложи дерогация от правата, посочени в членове 17, 18, 20, 21, 22 и 23 от Регламент (ЕС) 2018/1725, в съответствие с условията, предвидени в член 25, параграф 4 от Регламент (ЕС) 2018/1725.
            
            
               2.   За обработване за научни или исторически изследвания, или за статистически цели администраторът може да прилага дерогации в съответствие с член 25, параграф 3 от Регламент (ЕС) 2018/1725. За тази цел администраторът може да приложи дерогация от правата, посочени в членове 17, 18, 20 и 23 от Регламент (ЕС) 2018/1725, в съответствие с условията, предвидени в член 25, параграф 3 от посочения регламент.
            
            
               3.   За такива дерогации се прилагат подходящи гаранции в съответствие с член 13 от Регламент (ЕС) 2018/1725 и член 6, параграфи 1 и 2 от настоящото решение. Въвеждат се технически и организационни мерки, за да се гарантира спазването на свеждането на данните до минимум и, когато е приложимо, на псевдонимизацията.
            
         
         
            РАЗДЕЛ 2
         
         
            
               Ограничения
            
         
         
            Член 5
            Предмет и приложно поле
            
               1.   В настоящия раздел са определени общите условия, при които администраторът може да ограничи прилагането на членове 14 – 21, 35 и 36 от Регламент (ЕС) 2018/1725, както и на член 4 от него, доколкото разпоредбите му съответстват на правата и задълженията, предвидени в членове 14 – 21 от посочения регламент, в съответствие с член 25 от него.
               Общите условия, посочени в първа алинея, са допълнени от разпоредбите на приложенията към настоящото решение, където са посочени условията, при които Органът може да ограничава правата на субектите на данни във всяка от своите дейности и процедури, при които се обработват лични данни и е възможно да са необходими ограничения.
            
            
               2.   Настоящият раздел се прилага за обработването на лични данни за целите на дейностите и процедурите, изпълнявани от Органа, както е посочено в приложенията към настоящото решение.
            
         
         
            Член 6
            Гаранции
            
               1.   Личните данни, които са предмет на ограничение, се съхраняват в сигурна физическа или електронна среда, което предотвратява незаконния достъп или предаването на данни на лица, които не е необходимо да се запознават с тях.
            
            
               2.   Преди прилагането на ограничение се осъществява оценка на необходимостта и на пропорционалността на ограничението, както и на рисковете за субектите на данни, в съответствие с член 12 от настоящото решение.
            
         
         
            Член 7
            Приложими ограничения
            
               1.   При спазване на членове 8 – 13 и на спецификациите, посочени в приложимите допълнения към настоящото решение, администраторът може да налага ограничения във връзка с правата на субекта на данни, които са изрично посочени в приложимите приложения, когато упражняването на тези права би изложило на риск целта на някоя от дейностите или процедурите, посочени във въпросните приложения.
            
            
               2.   Когато прилага ограничение, и по-специално когато то отлага, пропуска или отказва, изцяло или частично, упражняването на право на субект на данни, администраторът действа в съответствие с член 12 от настоящото решение.
            
         
         
            Член 8
            Право на субекта на данни да бъде информиран относно причините за ограниченията
            
               1.   Когато администраторът ограничи правото на информация, посочено в членове 15 и 16 от Регламент (ЕС) 2018/1725, субектите на данни биват информирани, в съответствие с член 25, параграф 6 от посочения регламент, за основните причини за прилагане на ограничението и за правото си да подадат жалба до Европейския надзорен орган по защита на данните.
            
            
               2.   При все това такова предоставяне на информация може, вследствие на оценка на всеки конкретен случай, да бъде отложено, пропуснато или отказано в съответствие с член 25, параграф 8 от Регламент (ЕС) 2018/1725, ако предоставянето би премахнало ефекта на ограничението. Веднага щом предоставянето на тази информация престане да отменя ефекта от ограничението, информацията се предоставя на субекта на данните.
            
         
         
            Член 9
            Право на достъп от субектите на данни, право на коригиране, право на изтриване, право на ограничаване на обработването и задължение за уведомяване
            
               1.   Когато администраторът ограничи, изцяло или отчасти, правото на достъп до лични данни на субектите на данни, правото на коригиране, правото на изтриване или правото на ограничаване на обработването съгласно посоченото съответно в членове 17, 18, 19 и 20 от Регламент (ЕС) 2018/1725, както и задължението за уведомяване съгласно член 21 от посочения регламент, той информира съответния субект на данни в своя отговор на искането за достъп, коригиране, изтриване или ограничаване на обработването за ограничението, което е било приложено, и за основните причини за него, както и за възможността за подаване на жалба до Европейския надзорен орган по защита на данните или за сезиране на Съда на Европейския съюз („Съда“).
            
            
               2.   Предоставянето на информация относно причините за ограничението, посочено в параграф 1, може, вследствие на оценка на всеки конкретен случай, да бъде отложено, пропуснато или отказано, ако то би премахнало ефекта на ограничението. Веднага щом предоставянето на тази информация престане да отменя ефекта от ограничението, информацията се предоставя на субекта на данните.
            
            
               3.   Когато правото на достъп е ограничено изцяло или отчасти, а субектът на данни е упражнил своето право да подаде жалба до Европейския надзорен орган по защита на данните, Европейският надзорен орган по защита на данните уведомява субекта на данните, и единствено него, за това дали данните са обработени правилно, а ако не са, дали са извършени корекции в съответствие с член 25, параграф 7 от Регламент (ЕС) 2018/1725.
            
         
         
            Член 10
            Съобщаване на субекта на данни за нарушение на сигурността на личните данни
            Когато ограничава прилагането на член 35 от Регламент (ЕС) 2018/1725, администраторът действа в съответствие с член 12 от настоящото решение. Ако съобщаването на субекта на данните за нарушение на сигурността на данните е ограничено на това основание, това се документира в записка и записката се съобщава на Европейския надзорен орган по защита на данните в момента на уведомяването за нарушението на сигурността на личните данни.
         
         
            Член 11
            Поверителност на електронните съобщения
            Когато ограничава задължението за осигуряване на поверителност на електронните съобщения, посочено в член 36 от Регламент (ЕС) 2018/1725, администраторът действа в съответствие с член 12 от настоящото решение.
         
         
            Член 12
            Оценка на необходимостта и пропорционалността, записване и регистриране на ограничения
            
               1.   Преди да приложи конкретно ограничение, администраторът извършва за всеки отделен случай оценка на необходимостта и пропорционалността на ограничението, като отчита член 25, параграфи 2 и 8 от Регламент (ЕС) 2018/1725.
            
            
               2.   В тази оценка се посочват в писмен вид причините за всяко ограничение, прилагано съгласно настоящото решение, и се включва преглед на рисковете за правата и свободите на съответните субекти на данни, по-специално на риска личните им данни да бъдат обработвани допълнително без тяхно знание и че те могат да бъдат възпрепятствани да упражняват правата си в съответствие с Регламент (ЕС) 2018/1725, както и на начина, по който упражняването на правата на субектите на данни би застрашило целта на една от дейностите или процедурите, извършвани от Органа, както е определено в приложенията към настоящото решение.
            
            
               3.   Оценките се съхраняват в централен регистър и се предоставят на Европейския надзорен орган по защита на данните при поискване.
            
            
               4.   Когато администраторът на лични данни ограничи правото на поверителност на електронните съобщения, посочено в член 36 от Регламент (ЕС) 2018/1725, в съответствие с този член, администраторът информира съответния субект на данни, в отговор на постъпило от него искане, за основните причини, на които се основава прилагането на ограничението и за правото му да подаде жалба до Европейския надзорен орган по защита на данните.
            
            
               5.   Предоставянето на информация, посочено в параграф 4, може, вследствие на оценка на всеки конкретен случай, да бъде отложено, пропуснато или отказано, ако то би премахнало ефекта на ограничението. Веднага щом предоставянето на тази информация престане да отменя ефекта от ограничението, информацията се предоставя на субекта на данните.
            
         
         
            Член 13
            Продължителност на ограниченията
            
               1.   Ограниченията, посочени в настоящето решение разглеждани във връзка с приложимите приложения към настоящото решение, се прилагат, докато са приложими причините, които ги обосновават.
            
            
               2.   Когато причините за ограничение, посочено в настоящото решение, разглеждани във връзка с приложимите приложения към настоящото решение, вече не съществуват, администраторът на данни премахва ограничението. В същото време администраторът на данни предоставя на субекта на данни главните причини за налагането на ограничение и информира субекта на данни за възможността за подаване на жалба до Европейския надзорен орган по защита на данните във всеки един момент или за сезиране на Съда.
            
            
               3.   Администраторът преразглежда прилагането на ограниченията, посочени в настоящото решение, разглеждани във връзка с приложимите приложения към настоящото решение, на всеки шест месеца от приемането му и при приключването на съответната процедура. След това, за целите на дейностите и процедурите, посочени в приложения I, II, III, IV, V, VI, VII и VIII към настоящото решение, администраторът извършва наблюдение на годишна основа на необходимостта от поддържане на ограничението.
            
         
         
            Член 14
            Преглед от длъжностното лице за защита на данните
            
               1.   Длъжностното лице по защита на данните се уведомява без необосновано забавяне за всеки случай на ограничаване на правата на субектите на данни в съответствие с настоящия раздел. Длъжностното лице по защита на данните се консултира, доколкото е възможно, преди и по време на процедурата по ограничаване и участва в оценката. Участието на длъжностното лице по защита на данните се документира в докладна записка, която се изготвя от администратора. В записката се документира информацията, която е била споделена с длъжностното лице по защита на данните.
               При поискване на длъжностното лице по защита на данните се предоставя достъп до документите, съдържащи съответните фактически и правни елементи.
            
            
               2.   Длъжностното лице по защита на данните може да изиска от администратора на лични данни преглед на ограниченията. Длъжностното лице за защита на данните се уведомява писмено за резултата от искането за преразглеждане.
            
         
         ГЛАВА III
         
            ЗАКЛЮЧИТЕЛНИ РАЗПОРЕДБИ
         
         
            Член 15
            Приложения
            Приложенията към настоящото решение са неразделна част от настоящото решение.
         
         
            Член 16
            Влизане в сила
            Настоящото решение влиза в сила в деня след публикуването му в Официален вестник на Европейския съюз.
         
         
            Съставено в Брюксел, 18 май 2021 година.
            
               
                  От името на Органа за европейските политически партии и европейските политически фондации
               
               
                  Директор
               
               M. ADAM
            
         
         
            (1)  Регламент (EC) 2018/1725 на Европейския парламент и на Съвета от 23 октомври 2018 г. относно защитата на физическите лица във връзка с обработването на лични данни от институциите, органите, службите и агенциите на Съюза и относно свободното движение на такива данни и за отмяна на Регламент (ЕО) № 45/2001 и Решение № 1247/2002/ЕО (OB L 295, 21.11.2018 г., стр. 39).
      
      
         
            ПРИЛОЖЕНИЕ I
            Дисциплинарни процедури, административни проверки и разследвания на въпроси, свързани с длъжностните лица
            (1)   Предмет и обхват
            
            
                     
                        1.
                     
                     
                        Настоящото приложение се отнася до обработването на лични данни от администратора за целите на процедурите, определени в параграф 2.
                     
                  
                     
                        2.
                     
                     
                        Настоящото приложение определя специалните условия, при които при провеждане на дисциплинарни процедури, административни проверки и разследвания по въпроси, свързани с длъжностни лица, съгласно член 86 и приложение IX към Правилника за длъжностните лица, и при разследвания в контекста на молби за оказване на съдействие, отправени съгласно член 24 от Правилника за длъжностните лица, както и относно случаи на твърдения за тормоз, администраторът може да ограничи прилагането на членове 14 – 21, 35 и 36 от Регламент (ЕС) 2018/1725, както и на член 4 от него, доколкото неговите разпоредби съответстват на правата и задълженията, предвидени в членове 14 – 21 от посочения регламент, с цел да защити:
                        
                                    а)
                                 
                                 
                                    други важни цели от широк обществен интерес за Съюза, като способността на Органа да изпълнява задълженията си съгласно Правилника за длъжностните лица и да провежда своята вътрешна политика за персонала, както и с член 25, параграф 1, буква в) от Регламент (EС) 2018/1725,
                                 
                              
                                    б)
                                 
                                 
                                    предотвратяването, разследването, разкриването и наказателното преследване на нарушения на етичните кодекси при регулираните професии, в съответствие с член 25, параграф 1, буква е) от Регламент (EС) 2018/1725,
                                 
                              
                                    в)
                                 
                                 
                                    мониторинга, проверката или регламентирането, свързани, дори само понякога, с упражняването на официални правомощия в случаите, посочени в член 25, параграф 1, буква в) от Регламент (EС) 2018/1725, в съответствие с член 25, параграф 1, буква ж) от него, и
                                 
                              
                                    г)
                                 
                                 
                                    защитата на правата и свободите на други субекти на данни, в съответствие с член 25, параграф 1, буква з) от Регламент (EС) 2018/1725.
                                 
                              
                  
                     
                        3.
                     
                     
                        Настоящото приложение се отнася до следните категории лични данни:
                        
                                    а)
                                 
                                 
                                    данни за идентифициране;
                                 
                              
                                    б)
                                 
                                 
                                    данни за контакт;
                                 
                              
                                    в)
                                 
                                 
                                    професионални данни;
                                 
                              
                                    г)
                                 
                                 
                                    данни за присъствието на лица;
                                 
                              
                                    д)
                                 
                                 
                                    данни за външните дейности на конкретни лица;
                                 
                              
                                    е)
                                 
                                 
                                    данни, разкриващи расов или етнически произход, религиозни или философски убеждения или данни, засягащи здравето;
                                 
                              
                                    ж)
                                 
                                 
                                    всички останали данни, свързани с предмета на съответните дисциплинарни процедури, административни проверки и разследвания по въпроси, свързани с длъжностните лица, извършвани от Органа.
                                 
                              
                  (2)   Приложими ограничения
            
            При спазване на членове 8 – 13 от настоящото решение администраторът може да ограничи прилагането на членове 14 – 21, 35 и 36 от Регламент (ЕС) 2018/1725, както и на член 4 от него, доколкото неговите разпоредби съответстват на правата и задълженията, предвидени в членове 14 – 21 от посочения регламент, когато упражняването на тези права би изложило на риск целта и ефективността на дисциплинарните процедури, административните проверки или разследванията на въпроси, свързани с длъжностни лица, включително разследванията на случаите на твърдения за тормоз, или би имало неблагоприятно въздействие върху правата и свободите на други субекти на данни.
         
      
      
         
            ПРИЛОЖЕНИЕ II
            Процедури за подбор
            (1)   Предмет и обхват
            
            
                     
                        1.
                     
                     
                        Настоящото приложение се отнася до обработването на лични данни от администратора за целите на провеждането на процедури за подбор.
                     
                  
                     
                        2.
                     
                     
                        Настоящото приложение определя специалните условия, при които при провеждането на процедури за подбор (1), администраторът може да ограничи прилагането на член 17 от Регламент (ЕС) 2018/1725 с цел да защити:
                        
                                    а)
                                 
                                 
                                    Други важни цели от широк обществен интерес за Съюза, като способността на Органа да изпълнява задълженията си съгласно Правилника за длъжностните лица и да провежда своята вътрешна политика за персонала, както и с член 25, параграф 1, буква в) от Регламент (EС) 2018/1725, и
                                 
                              
                                    б)
                                 
                                 
                                    защитата на правата и свободите на други субекти на данни, в съответствие с член 25, параграф 1, буква з) от Регламент (EС) 2018/1725.
                                 
                              
                  
                     
                        3.
                     
                     
                        Настоящото приложение се отнася до следните категории лични данни:
                        
                                    а)
                                 
                                 
                                    данни за идентифициране;
                                 
                              
                                    б)
                                 
                                 
                                    данни за контакт;
                                 
                              
                                    в)
                                 
                                 
                                    професионални данни;
                                 
                              
                                    г)
                                 
                                 
                                    записани изказвания или тестове на кандидати;
                                 
                              
                                    д)
                                 
                                 
                                    формуляри за оценка;
                                 
                              
                                    е)
                                 
                                 
                                    всички други данни, свързани със съответните процедури за подбор, провеждани от Органа.
                                 
                              
                  (2)   Приложими ограничения
            
            При спазване на членове 8 – 13 от настоящото решение администраторът може да ограничи прилагането на правото на субекти на данни на достъп до техни лични данни съгласно член 17 от Регламент (ЕС) 2018/1725, когато упражняването на това право би изложило на риск целта и ефективността на подобни процедури за подбор, по-конкретно чрез разкриване на оценки, направени от комисии за подбор, или би имало неблагоприятно въздействие върху правата и свободите на други субекти на данни, по-специално като се разкриват лични данни на други кандидати. Ограничението за защита на правата и свободите на други субекти на данни се прилага само при много изключителни обстоятелства.
            (3)   Продължителност на ограниченията
            
            Чрез дерогация от член 13 от настоящото решение по отношение на продължителността на ограниченията се прилагат следните правила:
            
                        —
                     
                     
                        ограниченията, които се прилагат съгласно настоящото приложение, продължават да се прилагат, докато са приложими причините, които ги оправдават;
                     
                  
                        —
                     
                     
                        администраторът отменя ограничението, когато причините за ограничението вече не съществуват и субектът на данни е поискал отново достъп до съответните лични данни. В същото време администраторът на данни предоставя на субекта на данни главните причини за налагането на ограничение и информира субекта на данни за възможността за подаване на жалба до Европейския надзорен орган по защита на данните във всеки един момент или за сезиране на Съда.
                     
                  
               (1)  Това включва процедури за подбор за срочно и договорно наети служители, както и вътрешни конкурси.
         
      
      
         
            ПРИЛОЖЕНИЕ III
            Разглеждане на жалби, подадени от длъжностни лица
            (1)   Предмет и обхват
            
            
                     
                        1.
                     
                     
                        Настоящото приложение се отнася до обработването на лични данни от администратора с цел обработка на жалби съгласно Правилника за длъжностните лица.
                     
                  
                     
                        2.
                     
                     
                        В настоящото приложение са определени специалните условия, при които при разглеждане на жалби от длъжностни лица съгласно член 90 от Правилника за длъжностните лица (1) администраторът може да ограничи прилагането на членове 14 – 21, 35 и 36 от Регламент (ЕС) 2018/1725, както и на член 4 от него, доколкото разпоредбите му съответстват на правата и задълженията, предвидени в членове 14 – 21 от посочения регламент, с цел да защити:
                        
                                    а)
                                 
                                 
                                    Други важни цели от широк обществен интерес за Съюза, като способността на Органа да изпълнява задълженията си съгласно Правилника за длъжностните лица в съответствие с член 25, параграф 1, буква в) от Регламент (EС) 2018/1725, и
                                 
                              
                                    б)
                                 
                                 
                                    предотвратяването, разследването, разкриването и наказателното преследване на нарушения на етичните кодекси при регулираните професии, в съответствие с член 25, параграф 1, буква е) от Регламент (EС) 2018/1725.
                                 
                              
                  
                     
                        3.
                     
                     
                        Настоящото приложение се отнася до следните категории лични данни:
                        
                                    а)
                                 
                                 
                                    данни за идентифициране;
                                 
                              
                                    б)
                                 
                                 
                                    данни за контакт;
                                 
                              
                                    в)
                                 
                                 
                                    професионални данни;
                                 
                              
                                    г)
                                 
                                 
                                    всички други данни, свързани със съответните жалби, подадени от длъжностни лица.
                                 
                              
                  (2)   Приложими ограничения
            
            При спазване на членове 8 – 13 от настоящото решение администраторът може да ограничи прилагането на членове 14 – 21, 35 и 36 от Регламент (ЕС) 2018/1725, както и на член 4 от него, доколкото неговите разпоредби съответстват на правата и задълженията, предвидени в членове 14 – 21 от посочения регламент, когато упражняването на тези права би изложило на риск разглеждането на жалби съгласно Правилника за длъжностните лица.
            
               (1)  В рамките на разглеждането на жалби от длъжностни лица съгласно член 90 от Правилника за длъжностните лица Органът може да обработва лични данни на длъжностни лица, различни от жалбоподателя, с цел проверка на съответствието с принципа на равно третиране.
         
      
      
         
            ПРИЛОЖЕНИЕ IV
            Вътрешен одит
            (1)   Предмет и обхват
            
            
                     
                        1.
                     
                     
                        Настоящото приложение се отнася до обработването на лични данни от администратора с цел провеждане на вътрешни одити.
                     
                  
                     
                        2.
                     
                     
                        В настоящото приложение са определени специалните условия при провеждане на вътрешни одити за целите на Регламент (ЕС, Евратом) 2018/1046 (1), администраторът може да ограничи прилагането на членове 14 – 21, 35 и 36 от Регламент (ЕС) 2018/1725, както и на член 4 от него, доколкото разпоредбите му съответстват на правата и задълженията, предвидени в членове 14 – 21 от посочения регламент, с цел да защити:
                        
                                    а)
                                 
                                 
                                    Други важни цели от широк обществен интерес за Съюза или за държава членка, и по-специално финансовия интерес на Съюза или на държава членка, в съответствие с член 25, параграф 1, буква в) от Регламент (EС) 2018/1725, и
                                 
                              
                                    б)
                                 
                                 
                                    мониторинга, проверката или регламентирането, свързани, дори само понякога, с упражняването на официални правомощия в случаите, посочени в член 25, параграф 1, буква в) от Регламент (EС) 2018/1725, в съответствие с член 25, параграф 1, буква ж) от него.
                                 
                              
                  
                     
                        3.
                     
                     
                        Настоящото приложение се отнася до следните категории лични данни:
                        
                                    а)
                                 
                                 
                                    данни за идентифициране;
                                 
                              
                                    б)
                                 
                                 
                                    данни за контакт;
                                 
                              
                                    в)
                                 
                                 
                                    професионални данни;
                                 
                              
                                    г)
                                 
                                 
                                    финансови данни;
                                 
                              
                                    д)
                                 
                                 
                                    данни за онлайн трафика;
                                 
                              
                                    е)
                                 
                                 
                                    данни за присъствието на лица;
                                 
                              
                                    ж)
                                 
                                 
                                    данни за външните дейности на конкретни лица;
                                 
                              
                                    з)
                                 
                                 
                                    данни за политическа принадлежност;
                                 
                              
                                    и)
                                 
                                 
                                    всички останали данни, свързани с предмета на съответната одиторска дейност.
                                 
                              
                  (2)   Приложими ограничения
            
            При спазване на членове 8 – 13 от настоящото решение администраторът може да ограничи прилагането на членове 14 – 21, 35 и 36 от Регламент (ЕС) 2018/1725, както и на член 4 от него, доколкото неговите разпоредби съответстват на правата и задълженията, предвидени в членове 14 – 21 от посочения регламент, когато упражняването на тези права би изложило на риск провеждането на вътрешни одити от страна на Органа.
            
               (1)  Регламент (ЕС, Евратом) 2018/1046 на Европейския парламент и на Съвета от 18 юли 2018 г. за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012 (ОВ L 193, 30.7.2018 г., стр. 1).
         
      
      
         
            ПРИЛОЖЕНИЕ V
            Съдебни производства
            (1)   Предмет и обхват
            
            
                     
                        1.
                     
                     
                        Настоящото приложение се отнася до обработването на лични данни от администратора за целите на съдебни производства.
                     
                  
                     
                        2.
                     
                     
                        В настоящото приложение са определени специалните условия, при които администраторът може да ограничи прилагането на членове 14 – 21, 35 и 36 от Регламент (ЕС) 2018/1725, както и на член 4 от него, доколкото разпоредбите му съответстват на правата и задълженията, предвидени в членове 14 – 21 от посочения регламент, с цел осигуряване на защитата на съдебни производства, в съответствие с член 25, параграф 1, буква д) от него.
                     
                  
                     
                        3.
                     
                     
                        Настоящото приложение се отнася до следните категории лични данни:
                        
                                    а)
                                 
                                 
                                    данни за идентифициране;
                                 
                              
                                    б)
                                 
                                 
                                    данни за контакт;
                                 
                              
                                    в)
                                 
                                 
                                    професионални данни;
                                 
                              
                                    г)
                                 
                                 
                                    финансови данни;
                                 
                              
                                    д)
                                 
                                 
                                    данни за онлайн трафика;
                                 
                              
                                    е)
                                 
                                 
                                    данни за присъствието на лица;
                                 
                              
                                    ж)
                                 
                                 
                                    данни за външните дейности на конкретни лица;
                                 
                              
                                    з)
                                 
                                 
                                    всички останали данни, свързани с предмета на съответните съдебни производства.
                                 
                              
                  (2)   Приложими ограничения
            
            При спазване на членове 8 – 13 от настоящото решение администраторът може да ограничи прилагането на членове 14 – 21, 35 и 36 от Регламент (ЕС) 2018/1725, както и на член 4 от него, доколкото неговите разпоредби съответстват на правата и задълженията, предвидени в членове 14 – 21 от посочения регламент, когато упражняването на тези права би изложило на риск провеждането на съдебни производства.
         
      
      
         
            ПРИЛОЖЕНИЕ VI
            Дейности по проверка, мониторинг и разследване
            (1)   Предмет и обхват
            
            
                     
                        1.
                     
                     
                        Настоящото приложение се отнася до обработването на лични данни от администратора с цел провеждане на дейности по проверка, мониторинг и разследване по смисъла на параграф 2.
                     
                  
                     
                        2.
                     
                     
                        В настоящото приложение са определени специалните условия, при които при провеждане на дейности по проверка, мониторинг и разследване по отношение на европейските политически партии, европейските политически фондации и лицата, подали заявление за регистрация, администраторът може да ограничи прилагането на членове 14 – 21, 35 и 36 от Регламент (ЕС) 2018/1725, както и на член 4 от него, доколкото разпоредбите му съответстват на правата и задълженията, предвидени в членове 14 – 21 от посочения регламент, с цел да защити:
                        
                                    а)
                                 
                                 
                                    други важни цели от широк обществен интерес за Съюза или за държава членка, по-специално регистрацията и контрола на европейските политически партии и европейските политически фондации в съответствие с поверената на Органа мисия по силата на Регламент (EС, Евратом) №1141/2014 (1),
                                 
                              
                                    б)
                                 
                                 
                                    Други важни цели от широк обществен интерес за Съюза или за държава членка, и по-специално финансовия интерес на Съюза или на държава членка, в съответствие с член 25, параграф 1, буква в) от Регламент (EС) 2018/1725,
                                 
                              
                                    в)
                                 
                                 
                                    мониторинга, проверката или регламентирането, свързани, дори само понякога, с упражняването на официални правомощия в случаите, посочени в член 25, параграф 1, букви б) и в) от Регламент (EС) 2018/1725, в съответствие с член 25, параграф 1, буква ж) от него, и
                                 
                              
                                    г)
                                 
                                 
                                    предотвратяването, разследването, разкриването и наказателното преследване на престъпления или изпълнението на наложените наказания, в съответствие с член 25, параграф 1, буква б) от Регламент (EС) 2018/1725,
                                 
                              
                  
                     
                        3.
                     
                     
                        Настоящото приложение се отнася до следните категории лични данни:
                        
                                    а)
                                 
                                 
                                    данни за идентифициране;
                                 
                              
                                    б)
                                 
                                 
                                    данни за контакт;
                                 
                              
                                    в)
                                 
                                 
                                    професионални данни;
                                 
                              
                                    г)
                                 
                                 
                                    финансови данни;
                                 
                              
                                    д)
                                 
                                 
                                    данни за онлайн трафика;
                                 
                              
                                    е)
                                 
                                 
                                    данни за присъствието на лица;
                                 
                              
                                    ж)
                                 
                                 
                                    данни за външните дейности на конкретни лица;
                                 
                              
                                    з)
                                 
                                 
                                    данни за политическа принадлежност;
                                 
                              
                                    и)
                                 
                                 
                                    всички останали данни, свързани с предмета на съответния мониторинг и съответните разследвания, извършвани от Органа.
                                 
                              
                  (2)   Приложими ограничения
            
            При спазване на членове 8 – 13 от настоящото решение администраторът може да ограничи прилагането на членове 14 – 21, 35 и 36 от Регламент (ЕС) 2018/1725, както и на член 4 от него, доколкото неговите разпоредби съответстват на правата и задълженията, предвидени в членове 14 – 21 от посочения регламент, когато упражняването на тези права би изложило на риск целта и ефективността на дейностите по проверка, мониторинг и разследване, извършвани от Органа, включително чрез разкриване на средствата и методите за разследване.
            
               (1)  Регламент (ЕС, Евратом) № 1141/2014 на Европейския парламент и на Съвета от 22 октомври 2014 г. относно статута и финансирането на европейските политически партии и на европейските политически фондации (ОВ L 317, 4.11.2014 г., стр. 1).
         
      
      
         
            ПРИЛОЖЕНИЕ VII
            Сътрудничество с Европейската служба за борба с измамите („OLAF“)
            (1)   Предмет и обхват
            
            
                     
                        1.
                     
                     
                        Настоящото приложение се отнася до обработването на лични данни, по-специално предаването на лични данни, от администратора с цел предоставяне на информация и документи на OLAF, уведомяване на OLAF за случаи или обработване на информация и документи, идващи от OLAF.
                     
                  
                     
                        2.
                     
                     
                        В настоящото приложение са определени специалните условия, при които при предоставяне на информация и документи на OLAF по искане на OLAF или по негова собствена инициатива, при уведомяване на OLAF за случаи или при обработване на информация и документи, идващи от OLAF, администраторът може да ограничи прилагането на членове 14 – 21, 35 и 36 от Регламент (ЕС) 2018/1725, както и на член 4 от него, доколкото разпоредбите му съответстват на правата и задълженията, предвидени в членове 14 – 21 от посочения регламент, с цел да защити:
                        
                                    а)
                                 
                                 
                                    предотвратяването, разследването, разкриването и наказателното преследване на престъпления или изпълнението на наложените наказания, в съответствие с член 25, параграф 1, буква б) от Регламент (EС) 2018/1725, и
                                 
                              
                                    б)
                                 
                                 
                                    предотвратяването, разследването, разкриването и наказателното преследване на нарушения на етичните кодекси при регулираните професии, в съответствие с член 25, параграф 1, буква е) от Регламент (EС) 2018/1725.
                                 
                              
                  
                     
                        3.
                     
                     
                        Преди да приложи ограничение по параграф 2, администраторът се консултира с OLAF относно необходимостта от такова ограничение, освен ако за администратора е сигурно, че дадено ограничение е необходимо поради причините, посочени в параграф 2, букви а) и б), или ако такава консултация би застрашила дейностите на OLAF.
                     
                  
                     
                        4.
                     
                     
                        Настоящото приложение не се отнася до обработването на лични данни, когато OLAF изпълнява ролята на администратор, и по-конкретно когато OLAF обработва лични данни, които се държат в помещенията на Органа, съгласно член 4, параграф 2, и член 6 от Регламент (ЕС, Евратом) № 883/2013 на Европейския парламент и на Съвета (1).
                     
                  
                     
                        5.
                     
                     
                        Настоящото приложение се отнася до следните категории лични данни:
                        
                                    а)
                                 
                                 
                                    данни за идентифициране;
                                 
                              
                                    б)
                                 
                                 
                                    данни за контакт;
                                 
                              
                                    в)
                                 
                                 
                                    професионални данни;
                                 
                              
                                    г)
                                 
                                 
                                    финансови данни;
                                 
                              
                                    д)
                                 
                                 
                                    данни за онлайн трафика;
                                 
                              
                                    е)
                                 
                                 
                                    данни за присъствието на лица;
                                 
                              
                                    ж)
                                 
                                 
                                    данни за външните дейности на конкретни лица;
                                 
                              
                                    з)
                                 
                                 
                                    данни за политическа принадлежност;
                                 
                              
                                    и)
                                 
                                 
                                    всички останали данни, свързани с предмета на съответните разследвания, извършвани от OLAF или от Органа в сътрудничество с OLAF.
                                 
                              
                  (2)   Приложими ограничения
            
            
                     
                        1.
                     
                     
                        При спазване на членове 8 – 13 от настоящото решение администраторът може да ограничи прилагането на членове 14 – 21, 35 и 36 от Регламент (ЕС) 2018/1725, както и на член 4 от него, доколкото неговите разпоредби съответстват на правата и задълженията, предвидени в членове 14 – 21 от посочения регламент, когато упражняването на тези права би изложило на риск целта и ефективността на извършваните от OLAF разследващи дейности или разследващите дейности на Органа в сътрудничество с OLAF, включително чрез разкриване на техните средства и методи на разследване.
                     
                  
                     
                        2.
                     
                     
                        При спазване на членове 8 – 13 от настоящото решение Органът може да ограничи правата и задълженията, посочени в параграф 1 във връзка с лични данни, получени от OLAF, когато упражняването на тези права и задължения би могло да бъде ограничено от OLAF на основание член 2, параграф 3 от Решение (ЕС) 2018/1962 на Комисията (2).
                     
                  
               (1)  Регламент (ЕС, Евратом) № 883/2013 г. на Европейския парламент и на Съвета от 11 септември 2013 г. относно разследванията, провеждани от Европейската служба за борба с измамите (OLAF), и за отмяна на Регламент (ЕО) № 1073/1999 на Европейския парламент и на Съвета и Регламент (Евратом) № 1074/1999 на Съвета (ОВ L 248, 18.9.2013, стр. 1).
            
               (2)  Решение (EC) 2018/1962 на Комисията от 11 декември 2018 г. за определяне на вътрешни правила по отношение на обработването на лични данни от Европейската служба за борба с измамите (OLAF) във връзка с предоставянето на информация на субектите на данни и ограничаването на някои от техните права в съответствие с член 25 от Регламент (ЕС) 2018/1725 на Европейския парламент и на Съвета (OB L 315, 12.12.2018 г., стр. 41).
         
      
      
         
            ПРИЛОЖЕНИЕ VIII
            Сътрудничество с държавите членки в контекста на наказателни или финансови разследвания
            (1)   Предмет и обхват
            
            
                     
                        1.
                     
                     
                        Настоящото приложение се отнася до обработването на лични данни, по-специално предаването на лични данни, от администратора с цел предоставяне на националните органи с информация и документи, които те изискват в рамките на наказателни или финансови разследвания.
                     
                  
                     
                        2.
                     
                     
                        В настоящото приложение са определени специалните условия, при които при предоставяне на националните органи на изисканите от тях информация и документи в рамките на наказателни или финансови разследвания (1) администраторът може да ограничи прилагането на членове 14 – 21, 35 и 36 от Регламент (ЕС) 2018/1725, както и на член 4 от него, доколкото разпоредбите му съответстват на правата и задълженията, предвидени в членове 14 – 21 от посочения регламент, с цел за защити:
                        
                                    а)
                                 
                                 
                                    Предотвратяването, разследването, разкриването и наказателното преследване на престъпления или изпълнението на наложените наказания, в съответствие с член 25, параграф 1, буква б) от Регламент (EС) 2018/1725,
                                 
                              
                                    б)
                                 
                                 
                                    защитата на независимостта на съдебната система и на съдебното производство, в съответствие с член 25, параграф 1, буква д) от Регламент (EС) 2018/1725, и
                                 
                              
                                    в)
                                 
                                 
                                    предотвратяването, разследването, разкриването и наказателното преследване на нарушения на етичните кодекси при регулираните професии, в съответствие с член 25, параграф 1, буква е) от Регламент (EС) 2018/1725.
                                 
                              
                  
                     
                        3.
                     
                     
                        Настоящото приложение се отнася до следните категории лични данни:
                        
                                    а)
                                 
                                 
                                    данни за идентифициране;
                                 
                              
                                    б)
                                 
                                 
                                    данни за контакт;
                                 
                              
                                    в)
                                 
                                 
                                    професионални данни;
                                 
                              
                                    г)
                                 
                                 
                                    финансови данни;
                                 
                              
                                    д)
                                 
                                 
                                    електронни съобщения;
                                 
                              
                                    е)
                                 
                                 
                                    данни за онлайн трафика;
                                 
                              
                                    ж)
                                 
                                 
                                    данни за присъствието на лица;
                                 
                              
                                    з)
                                 
                                 
                                    всички останали данни, свързани с предмета на съответните разследвания, извършвани от националните органи.
                                 
                              
                  (2)   Приложими ограничения
            
            При спазване на членове 8 – 13 от настоящото решение администраторът може да ограничи прилагането на членове 14 – 21, 35 и 36 от Регламент (ЕС) 2018/1725, както и на член 4 от него, доколкото неговите разпоредби съответстват на правата и задълженията, предвидени в членове 14 – 21 от посочения регламент, когато упражняването на тези права би изложило на риск целта и ефективността на националните наказателни и финансови разследвания.
            
               (1)  От Органа се изисква да предоставя исканите информация и документи на националните органи съгласно принципа на лоялно сътрудничество, заложен в член 4, параграф 3 от Договора за Европейския съюз.